Казлоў разумеў — важны апорны пункт гітлераўцаў знаходзіцца непадалёку ад размяшчэння Мінскага падпольнага абкома партыі і ўяўляе немалую небяспеку. Пад прыкрыццём Пасталоўскага гарнізона гітлераўцы стваралі і іншыя апорныя пункты ў навакольных вёсках. Акрэп у апошні час і гарнізон з валасной управай у Кузьмічах. Пасталы з Кузьмічамі і Соснамі ператварыліся ў важную харчовую базу гітлераўцаў. Адсюль у навакольныя вёскі рэгулярна выходзілі гаспадарчыя каманды, рабавалі мясцовых жыхароў, сілай выграбалі збожжа, забіралі жывёлу.